Dewleta tirke ya îşxalkere cerganê xo reyde hêrişê vera sivîlanê Rojawanê Kurdîstanî dewam kena. Îşxalkerî nika zî hêrişê keyeyanê sivîlan kenê. Dewleta tirke ya îşxalkere cerganê xo reyde dewa Dawûdîyê ya Til Temirî de keyeyanê sivîlan talan kena û dima zî nê keyeyan vêşnena.
Dewleta tirke û cerganê ci vizêr şan zî pê çekanê giranan ambarê genimî yê Sawûma û dewa Gudelî yê Eyn Îsayî ser o bombayî varnayî.
